Борис Младенов-Young
Край болницата пътьом като мина…

chitanka.info

Край болницата пътьом като мина,

потрепва струна в моето сърце

и тиха, глуха скръб като лавина

към мен полита, и расте… расте!…

И все така година след година

назад с по-крепка сила ме влече,

защото там животът ми премина

и всеки спомен е като въже.

Прекарах с тежко болни пациенти

безсънни нощи и безкрайни дни

по стръмен път, опасен като риф…

Но имах и възвишени моменти —

с тях бог морално ме възнагради,

и бях, да, бях там истински щастлив!!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.